Ronny Losoa

Ronny Losoa (født 1. oktober 1980) er en norsk friidrettsutøver, som representerer Sigdal FIK. Han konkurrerer i langdistanseløp og gateløp.

Idrettskarriere 
Losoa kom på åttendeplass i Birkebeinerløpet 2016 og Birkebeinerløpet 2017. I Birkebeinerløpet 2018 kom han på 12.-plass, og i 2019 kom han på femteplass. Han vant Drammensmaraton i 2019.

I Hytteplanmila kom han på 16.-plass i 2018 og 48.-plass i 2019. Etter Hyttemila 2018, der han løp på 30:38, var han rangert som nummer 872 i verden på 10 km gateløp.

I 2020 deltok han i NM både innendørs og utendørs. Under NM i friidrett innendørs 2020 kom han på 20.-plass på 3000 meter, og under NM i friidrett 2020 utendørs deltok han på 10.000 meter, men fullførte ikke. Han kom på andreplass på Furumomila, og 33.-plass i Hytteplanmila 2020.

Referanser

Eksterne lenker 
 
  Resultatoversikt hos Min friidrettsstatistikk

Norske mellomdistanseløpere
Norske langdistanseløpere